Rygside har i Reglen fortil et af Lister afgrænset 

 Felt, der paa Grund af sin Form kaldes det 

 hjærteformede Felt [spatium cordiforme]. 



Bagkroppen [abdomen] er ved en kort, tynd 

 Stilk bevægeligt forbundet med Thorax og bestaar 

 hos Hunnen af 6, hos Hannen af 7 Segmenter, 

 men ofte er et eller flere af disse, særlig paa 

 Undersiden, ikke synlige. Oversiden kaldes Ryg- 

 eller Dorsalsiden og Undersiden Bug- eller 

 Ventralsiden. Da hvert Segment falder i en 

 øverste og en nederste Del, taler man derfor om 

 Ryg- eller Dorsalsegmenter og Bug- eller 

 Ventralsegmenter. Første Segment er i Reg- 

 len fortil jævnt afsmalnet, kegleformet, men kan 

 ogsaa være lige afstudset eller endog udhulet. Det 

 sidste Segment kaldes Analsegmentet og er 

 tilligemed bageste Del af næstsidste Rygsegment 

 hos en stor Del Hunner forsynet med længere og 

 tættere, mere børsteagtig, ofte anderledes farvet 

 Behaaring end de andre Segmenter, de saakaldte 

 Anal frynser [fimbria analis]. Sidste Segment 

 indeslutter Kønsorganerne og for Hunnernes Ved- 

 kommende tillige Giftbrodden. Rygsegmenternes 

 Bagrande er i Almindelighed forsynet med en 

 temmelig bred og skarp Nedtrykning, der ofte ved 

 Farve, Glans, Skulptur eller Behaaring afviger fra 

 Segmenternes øvrige Del. 



Benene [pedes] er almindelige Gangben, der 

 for en stor Mængde Biers Vedkommende anven- 

 des ved Gravearbejde. De falder i de sædvanlige 

 5 Dele: Hofte [coxa], Hoftering [trochanter]. 



